শ্রীকৃষ্ণ কমিটির বক্তব্য, ভারতে ব্যবহৃত প্রথম দশটি জনপ্রিয় ওয়েবসাইটের মধ্যে আটটি মার্কিন কোম্পানিদের দ্বারা নিয়ন্ত্রিত। এবং কমিটির তথ্য অনুসারে জানুয়ারি থেকে জুন ২০১৭-র মধ্যে ভারত সরকারের বিভিন্ন সংস্থা গুগল-এর কাছে ৩,৮৪৩টি তথ্য প্রকাশের অনুরোধ নিয়ে হাজির হয়েছিল, তার মধ্যে ৫৪% ক্ষেত্রে তা প্রকাশের জন্য অনুমোদিত হয়েছিল। যেহেতু, সরকারের বিভিন্ন সংস্থার বিপুল সংখ্যক অনুরোধ গুগল রক্ষা করেনি, তাই দেশের মধ্যে উদ্ভূত তথ্য দেশের তথ্যভাণ্ডারে সংরক্ষণ করা উচিত।